Lali Espósito

Asmeninis gyvenimas

Lali gimė medicinos seselei José Maríai Rierai ir futbolo treneriui Carlosui Espósito. Ji turi seserį Aną Laurą bei brolį Patricio. Šiuo metu gyvena Palerme, Buenos Airėse.
Nuo 2006 m. iki 2010 m. Espósito draugavo su kolega iš Chiquititas bei Casi ángeles, Peteriu Lanzani. Šiuo metu draugauja su aktoriumi Benjamín Amadeo.
Apklausos duomenimis, žurnalas The Ranking skyrė jai 3-ąją vietą tarp 25 seksualiausių Argentinos moterų.
2014 m. pateko į tarp 100 labiausiai sekamų ispanakalbių žmonių Twitter puslapyje sąrašą. Užemė 27-ąją vietą.

1998–2006 m. Karjeros pradžia; Rincón de Luz, Floricienta ir Chiquititas

Espósito karjerą televizijoje pradėjo būdama vos šešerių, 1998 m. vaikų programoje Carmelito y vos (liet. Karmelitas ir tu). Pirmąjį rimtą vaidmenį ji gavo populiariame Cris Morenos vaikų seriale Rincón de Luz (Šviesos kampelis), kuriame vaidino vieną iš pagrindinių herojių Maleną „Coco“ Carberą. Po metų, Espósito pasirodė dar viename Cris Morenos seriale Floricienta, kuriame suvaidino Robertą. 2006 m. ji suvaidino Agustiną Ross naujame labai populiaraus Cris Morenos serialo Chiquititas (Mažyliai) sezone. Espósito taip pat pasirodė visų trijų serialų pristatymuose teatro scenose.
Espósito debiutavo kaip dainininkė Rincón de Luz, Floricienta ir Chiquititas garso takeliuose. Visi išleisti albumai sulaukė pripažintos sėkmės Argentinoje ir už jos ribų, ypač Izraelyje.

2007–2010 m.: Sėkmė su Casi Ángeles ir Teen Angels

2007 m. Espósito pagaliau gavo pirmąją pagrindinę rolę kaip Marianellą „Mar“ Rinaldi taip pat Morenos kurtame seriale Casi ángeles (Beveik Angelai). Greitai serialas tapo vienu populiariausiu paauglių serialu Argentinoje, Lotynų Amerikoje ir Izraelyje. Serialas buvo rodomas nuo 2007 iki 2010 m., visus metus išlaikydamas aukštus reitingus, keturis kartus laimėjo prestižinį Martín Fierro apdovanojimą kaip geriausias jaunimo serialas. Taip pat Espósito tapo grupės Teen Angels, kuri susiformavo Casi ángeles serialo metu, nare. Grupė gyvavo nuo 2007 iki 2012 m.
Teen Angels taip pat sudarė kolegos iš Casi ángeles: Gastón Dalmau, Juan Pedro Lanzani, Nicolás Riera ir María Eugenia Suárez. Grupė buvo pasirašiusi kontraktą su Sony BMG. Teen Angels sėkmė keliavo per Argentiną, Izraelį, Čilę, Peru, Ispaniją bei Urugvajų. Nors Casi ángeles baigėsi 2010 m., grupė paskelbė toliau tęsianti savo veiklą, tačiau Maríą Eugenią Suárez pakeičianti Rochi Igarzábal. Nepaisant to, Teen Angels 2012 m. nusprendė baigti savo veiklą ir 2012 m. spalio 11 d. surengė paskutinį koncertą Kordoboje. Teen Angels, el adiós koncertinis filmas 3D formatu buvo išleistas 2013 m. ir galutinai pažymėjo grupės pabaigą.
Nuo 2007 iki 2012 m. Teen Angels išleido šešis albumus, iš kurių penki pripažinti platininiais, o vienas auksiniu – tai patvirtino nacionalinė Argentinos video ir muzikos produkcijos sąjunga. Jie taip pat atstovavo nemažai daliai įvairių prekės ženklų, tokių kaip Coca-Cola. Grupė kartą laimėjo Clarín ir Kids' Choice Awards Argentina apdovanojimus, du kartus Los 40 Principales Awards bei tris kartus buvo nominuoti Carlos Gardel apdovanojimui.

2011–2013 m.: Cuando me sonreis, The Crucible, Solamente vos ir A Bailar (singlas)

Po Casi Angeles sėkmės, Espósito pasivadino Lali – taip ji jau seniai buvo žinoma draugams bei šeimos nariams.
2011 m. Espósito nusifilmavo naujame Tomo Yankelevich seriale Cuando me sonreís, kartu su Facundo Arana, Julieta Díaz ir Benjamínu Rojas. Sekančiais metais Espósito įkūnijo Abigailę Williams spektaklyje The Crucible Buenos Airių scenoje, taip pat debiutavo didžiajame ekrane filme La pelea de mi vida (Mano gyvenimo kova), kuriame vaidino su Mariano Martínezu bei Federico Amadoru.
2013 m. sausį pradėtas rodyti naujas Pol-kos serialas Solamente Vos (Tik tu), kuriame aktorė dirbo su Adriánu Suar ir Natalia Oreiro, Espósito įkūnijo vieną pagrindinių personažų – Danielą. 2013 m. Espósito paskelbė, jog išleis savo debiutinį muzikos albumą pavadinimu A Bailar. Paklausta apie dainų žanrą, ji atsakė, jog tai daugiausia dance tipo muzika su hip-hop stiliaus elementais. Albumo pagrindinis singlas „A Bailar“ oficialiam atsisiuntimui buvo paleistas rugpjūčio 5 d. causing it to collapse. Rugsėjo 2 d. Espósito pristatė ir dainos vaizdo klipą žymiame La Trastienda klube. Tą pačią dieną „A Bailar“ sulaukia jau 100,000 peržiūrų YouTube, o daina įsitvirtina tarp top 20 iTunes Latin bei iTunes Israel parduotuvėse. Daina taip pat karaliavo aukštose topų vietuose daugelyje radijo stočių Lotynų Amerikoje, Italijoje ir Izraelyje.

2014-dabar: A bailar išleidimas, A los 40 ir Esperanza mía

2014 m. kovo 21 m. albumas A bailar oficialiai pristatomas prekyboje. Jame ne tik jau žinoma hitai, bet ir dar devynios naujos dainos. Su naujo albumo išleidimu, pristatomas ir antrojo singlo Asesina video klipas, kuris sumuša žiūrimumo rekordus Argentinoje, pasiekdamas daugiau kaip 500,000 peržiūrų YouTube per penkias dienas. „Asesina“ taip pat įsitvirtina pirmoje topo „Best latin summer 2014“ vietoje Italijoje.
Kovo 15 d., šešios dienos iki albumo išleidimo, ji pirmą kartą koncertavo užsienio publikai prieš daugiau nei 6000 žmonių festivalyje Caccertoje, Italijoje. Balandžio 19 d. pristatytas ir pirmasis koncertas Teatro Opera scenoje Buenos Airėse, Argentinoje, prieš daugiau nei 3000 klausytojų. Šia data pažymėtas ir turo A Bailar 2014 atidarymas.
Dainininkė tapo pirmąją atlikėja Argentinoje laimėjusi „Kids' Choice Awards“ už geriausią lotynų atlikėją.
Balandį prasideda ir A Bailar Tour, kuris keliaują per Buenos Aires, Rosarijų, Santa Fe, Olavarrią, Kordobą ir Bahia Blancą. Spalį įvyko ir pasirodymas Montevidėjuje, Urugvajuje.
Gegužę nusifilmavo Peru kurtame filme A los 40, režisuotame Bruno Ascenzo.
2015 m. sugrįžta į Pol-ka televiziją su serialu Esperanza Mía, kartu su Mariano Martinez.

Modelio darbas

Espósito atstovavo daug įvairių prekės ženklų, individualiai arba kartu su Teen Angels nariais. Pirmoji jos reklama buvo skirta vaikų mados linijai MCbody Jeans. 2007 m. tapo gerai žinomos Argentinoje apatinio trikotažo tinklo Promesse veidu. Daugiausia fotosesijų šiam prekės ženklui atliko su aktore Luisana Lopilato. 2009 m. su Juan Pedro Lanzani kūrė specialias reklamas KEFF kūno kremams bei šampūnams specialiai Izraelio rinkai. Nuo 2011 m. atstovauja kitai apatinio trikotažo linijai Lara Teens.
Per savo karjerą Espósito pasirodė ant nemažai žurnalų viršelių: Caras, OnMag, Las Rosas, Twees, Seventeen, Cosmopolitan, Luz, Viva, Watt, Nueva, Upss, Fack ir kt.

Verslas

2013 m. rugsėjo 21 d. Espósito pristatė savo kvepalų liniją, pavadintą jos vardu, Lali. Tarp nemažai kitų projektų, ji taip pat planuoja pristatyti savo kosmetikos liniją.

Filantropija

2010 m. gegužę Espósito kartu su Teen Angels dalyvavo Biodiversity Foundation surengtoje akcijoje paminint pasaulinę biologinės įvairovės dieną ir skatino saugoti ir tausoti biologinę aplinką.
2013 m. Espósito palaikė nevyriausybinę organizaciją Best Buddies, kurie skatina socialinę lygybę žmonėms su protine negalia.